Як паведаміў мясцовы праваабаронца Віктар Сазонаў, мікрааўтобус з шасьцю пасажырамі быў затрыманы на выезьдзе з гораду. Затрыманыя растлумачылі ахоўнікам правапарадку, што накіроўваюцца ў Менск на рок-канцэрт. Аднак тыя, праверыўшы пашпарты і ўбачыўшы, што ў машыне едуць моладзевыя актывісты некалькіх папярэдніх выбарчых кампаній, раськіравалі машыну і прымусілі паехаць у Кастрычніцкі РАУС Гародні. Там у маладых людзей доўга правяралі дакументы, здымалі іх на відэакамеру і нават бралі адбіткі пальцаў. Кіроўцу нанятай машыны адвялі кудысьці асобна. Астатніх пратрымалі тры гадзіны, а пасьля адпусьцілі, так і не сказаўшы, як яны могуць забраць асабістыя рэчы з затрыманай машыны.